Londoni egyezmény
Kivonat a Londoni Egyezményből, 1915. április 26. 

1. cikk

Ez a megállapodás egyidejűleg köttetett Franciaország, Nagy-Britannia, Olaszország és Oroszország vezérkarai által. Jelen egyezményben meghatároztatik az Oroszország által Ausztria-Magyarország ellen bevetendő katonai erők száma annak érdekében, hogy az ne fordulhasson minden erejével Olaszország ellen, arra az esete ha Oroszország fő haderejét Németország ellen vetné be...

2. cikk

Olaszország a maga részéről vállalja, hogy erőforrásait teljes egészében mozgósítva harcba száll Franciaországgal, Nagy-Britanniával és Oroszországgal azoknak ellenségei ellen.

3. cikk

A francia és brit flottának aktívan és folyamatosan Olaszország segítségére kell lennie.

4. cikk

A békeszerződésben Olaszországnak meg kell kapnia Trentino-t, Dél-Tirolt annak természetes földrajzi határaival, Triesztet, Gorizia-t és Gradisca tartományt, egész Isztriát a Kvarner öbölig a Volosca és a Cherso és Lussin szigetekkel, valamint Plavnik, Unie, Canidole, Palazzouli, San Pietro di Nembi, Asinello, Gruica szigeteit és a környékükön fekvő apróbb szárazulatokat.

5. cikk

Olaszország számára át kell adni Dalmáciát a jelenlegi adminisztratív határaival

6. cikk

Olaszországnak teljes fennhatóságot kell kapnia Valona, a Sasaeno sziget és a környező területek fölött.

7. cikk

Olaszországnak meg kell kapnia Trentinot és Isztriát a 4-es cikkben meghatározottak szerint, Dalmáciának és az adriai szigeteknek az 5-ös cikkben meghatározott vonalon belüli részeit és a Valonai öblöt (6. cikk) és ha a Albánia középső része megtartatik egy kis autonóm és semleges államként, akkor Olaszország nem ellenezheti Észak- és Dél-Albánia felosztását Görögország, Montenegró és Szerbia között.

8. cikk

Olaszországnak teljes fennhatóságot kell kapnia a Dodekánészosz-szigetek fölött, amelyeket jelenleg megszállva tart. 

9. cikk

Franciaország, Nagy-Britannia és Oroszország elfogadja, hogy az ázsiai Törökország részleges vagy teljes felosztásakor Olaszországnak kompenzációt kell kapnia a mediterrán régióban, Adalia tartomány szomszédságában. 

11. cikk

Olaszországnak erőfeszítéseinek és áldozatainak megfelelő részt illeti meg a jelenleg zajló háború kártérítéséből.

13. cikk

Abban az esetben, ha Franciaország és Nagy-Britannia afrikai gyarmatait Németország kárára gyarapítja, akkor a két hatalom egyetért abban, hogy Olaszországnak ezzel egyenértékű kompenzáció jár. 

14. cikk

Nagy-Britannia a kötelezettségek megkönnyítése érdekében méltányos feltételekkel legalább 50.000.000 font kölcsönt nyújt Olaszországnak.

16. cikk

A jelen egyezmény titokban tartandó

Első világháború